
                                                             PARLAMENTUL ROMÂNIEI

                                                                CAMERA DEPUTAŢILOR
	         COMISIA JURIDICĂ, 
DE DISCIPLINĂ ŞI IMUNITĂŢI                           
	                           Bucureşti 27.06.2011      

                           PL.x 380/2011                    

	
	


                                                                           AVIZ

asupra proiectului de Lege privind respingerea Ordonanţei de urgenţă a Guvernului nr.42/2011 pentru modificarea şi completarea Ordonanţei de urgenţă a Guvernului nr.113/2009 privind serviciile de plată şi a Legii nr.93/2009 privind instituţiile financiare nebancare
         În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind respingerea Ordonanţei de urgenţă a Guvernului nr.42/2011 pentru modificarea şi completarea Ordonanţei de urgenţă a Guvernului nr.113/2009 privind serviciile de plată şi a Legii nr.93/2009 privind instituţiile financiare nebancare, trimis cu adresa nr. PL.x 380 din 6 iunie 2011 şi înregistrat cu nr. 31/588 din 7 iunie 2011.
        Conform dispoziţiilor art.75 alin.(1) din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

        Senatul a adoptat proiectul de lege în şedinţa din 30 mai 2011.

        Proiectul de lege are ca obiect de reglementare respingerea Ordonanţei de urgenţă a Guvernului nr.42/2011 pentru modificarea şi completarea Ordonanţei de urgenţă a Guvernului nr.113/2009 privind serviciile de plată şi a Legii nr.93/2009 privind instituţiile financiare nebancare, intervenţia legislativă avută în vedere de către iniţiator  vizează, în principal, clarificarea modului de aplicare a legislaţiei în materia creditării în cazul instituţiilor de plată în sensul stabilirii fără echivoc a naturii conexe a operaţiunii de creditare în raport cu seviciul de plată pe care îl deserveşte şi, în consecinţă, aplicarea, pe acest palier, a cerinţelor aferente activităţii de prestare a serviciilor de plată.
      Potrivit prevederilor art. 61din Regulamentul Camerei Deputaţilor, republicat, Comisia juridică, de disciplină şi imunităţi a dezbătut proiectul de lege în şedinţa din 21 iunie 2011.                                                    
       Membrii comisiei au examinat  proiectul de lege supus avizării, expunerea de motive şi avizul favorabil al Consiliului Legislativ nr. 475 din 26 aprilie 2011.

      În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de lege în forma iniţiatorului, cu amendamentele redate în anexă.       
       În raport cu obiectul şi conţinutul reglementării, proiectul de lege face parte din categoria legilor ordinare.      
           PREŞEDINTE,                                                                                            SECRETAR,
                     Daniel BUDA                                                                                    Gabriel ANDRONACHE

Consilier, Ciprian Bucur

Anexa
                                                                            Amendamente admise                                                                                   
	Nr.

crt.
	Textul 
proiectului de lege 
	Amendamente
	Motivare

	1.
	      Lege privind respingerea Ordonanţei de urgenţă a Guvernului nr.42/2011 pentru modificarea şi completarea Ordonanţei de urgenţă a Guvernului nr.113/2009 privind serviciile de plată şi a Legii nr.93/2009 privind instituţiile financiare nebancare


	           Lege privind aprobarea Ordonanţei de urgenţă a Guvernului nr.42/2011 pentru modificarea şi completarea Ordonanţei de urgenţă a Guvernului nr.113/2009 privind serviciile de plată şi a Legii nr.93/2009 privind instituţiile financiare nebancare

Autor: Comisia juridică, de disciplină şi imunităţi


	Comisia consideră necesar aprobarea Ordonanţei de urgenţă a Guvernului nr.42/2011 pentru modificarea şi completarea Ordonanţei de urgenţă a Guvernului nr.113/2009 privind serviciile de plată şi a Legii nr.93/2009 privind instituţiile financiare nebancare, întrucat respingerea proiectului de lege susmenţionat va conduce la o instabiliate legislativă care va genera dezechilibre majore pe segmentul instituţiilor financiare nebancare autorizate deja, precum şi un impact negativ asupra stabilităţii financiare.

	2.
	Articol unic.- Se respinge Ordonanţa de urgenţă a Guvernului nr.42 din 27 aprilie 2011 pentru modificarea şi completarea Ordonanţei de urgenţă a Guvernului nr.113/2009 privind serviciile de plată şi a Legii nr.93/2009 privind instituţiile financiare nebancare, publicată în Monitorul Oficial al României, Partea I, nr.303 din 3 mai 2011.


	Articol unic- Se aprobă Ordonanţa de urgenţă a Guvernului nr.42 din 27 aprilie 2011 pentru modificarea şi completarea Ordonanţei de urgenţă a Guvernului nr.113/2009 privind serviciile de plată şi a Legii nr.93/2009 privind instituţiile financiare nebancare, publicată în Monitorul Oficial al României, Partea I, nr.303 din 3 mai 2011.

Autor: Comisia juridică, de disciplină şi imunităţi

